ddrg/super_eurlex huggingface dataset:
Sklep Sveta

z dne 22. decembra 1994

o sklenitvi Drugega dodatnega protokola k Evropskemu sporazumu med Evropskimi skupnostmi in njihovimi državami članicami na eni strani in Romunijo na drugi strani ter k Začasnemu sporazumu o trgovini in trgovinskih zadevah med Evropsko gospodarsko skupnostjo in Evropsko skupnostjo za premog in jeklo na eni strani in Romunijo na drugi strani

(94/982/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe v zvezi s prvim stavkom člena 228(2) Pogodbe,

ob upoštevanju sklepov Evropskega sveta, ki je zasedal v Essnu 9. in 10. decembra 1994,

ob upoštevanju predloga Komisije,

ker je Komisija v imenu Skupnosti s pogajanji uskladila Drugi dodatni protokol k Začasnemu trgovinskemu sporazumu [1] ter k Evropskemu sporazumu z Romunijo;

ker je treba ta drugi dodatni protokol odobriti,

SKLENIL:

Člen 1

Drugi dodatni protokol k Evropskemu sporazumu med Evropskimi skupnostmi in njihovimi državami članicami na eni strani in Romunijo na drugo strani ter k Začasnemu sporazumu o trgovini in trgovinskih zadevah med Evropsko gospodarsko skupnostjo in Evropsko skupnostjo za premog in jeklo na eni strani in Romunijo na drugi strani je odobren v imenu Evropske skupnosti.

Besedilo Drugega dodatnega protokola je priloženo k temu sklepu.

Člen 2

Določbe za uporabo člena 3 Drugega dodatnega protokola v zvezi s kmetijskimi proizvodi, ki se uvrščajo v Prilogo II k Pogodbi in za katere v okviru skupne ureditve trga velja sistem prelevmanov ali veljajo carine, in v zvezi s proizvodi, ki se uvrščajo v oznake KN 07119040, 20031020 in 20031030 , se sprejmejo v skladu s postopkom iz člena 26 Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [2] ali iz ustreznih določb drugih uredb o vzpostavitvi skupne ureditve kmetijskih trgov. Če se za uporabo sporazuma zahteva tesno sodelovanje z Romunijo, lahko Komisija sprejme vse ukrepe, ki so potrebni za zagotovitev takega sodelovanja.

Člen 3

Predsednik Sveta je s tem pooblaščen, da imenuje osebo, pooblaščeno za podpis Drugega dodatnega protokola v imenu Evropske skupnosti.

Predsednik Sveta v imenu Evropske skupnosti pošlje uradno obvestilo, predvideno v členu 9 Drugega dodatnega protokola.

V Bruslju, 22. decembra 1994

Za Svet

Predsednik

H. Seehofer

[1] UL L 81, 2.4.1993, str. 2.

[2] UL L 148, 28.6.1968, str. 13. Uredba, kakor je bila nazadnje spremenjena z Uredbo (ES) št. 1880/94 (UL L 197, 30.7.1994, str. 21).

--------------------------------------------------
Sklep Sveta

z dne 19. decembra 1994

o sklenitvi Sporazuma o sodelovanju med Evropsko skupnostjo in Republiko Južno Afriko

(94/822/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti členov 113 in 130y v zvezi s prvim stavkom člena 228(2) in prvim pododstavkom odstavka 3 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker splošne smernice, ki jih je Evropski svet izdal 29. oktobra 1993, Sklep Sveta z dne 25. maja 1993 o prihodnjem razvojnem sodelovanju z Južno Afriko in Sklep Sveta 93/678/SZVP z dne 6. decembra 1993 o skupnih ukrepih, ki jih je Svet sprejel na podlagi člena J.3 Pogodbe o Evropski uniji glede podpore prehodu k demokratični in večrasni Južni Afriki [2], predvidevajo oblikovanje ustreznega okvira sodelovanja za utrditev ekonomskih in družbenih temeljev tega prehoda;

ker je Svet na svojem zasedanju 18. in 19. aprila 1994 sklenil sprejeti paket ukrepov za Južno Afriko, kakor tudi ponudbo, da se Sporazum sklene hitro;

ker bi morala Skupnost za doseganje svojih ciljev na področju zunanjih odnosov odobriti Sporazum o sodelovanju, usklajen s pogajanji z Južno Afriko,

SKLENIL:

Člen 1

S tem sklepom se v imenu Skupnosti odobri Sporazum o sodelovanju med Evropsko skupnostjo in Republiko Južno Afriko.

Besedilo Sporazuma je priloženo k temu sklepu.

Člen 2

Predsednik Sveta v imenu Skupnosti da uradno obvestilo, predvideno v členu 8 Sporazuma.

Člen 3

Ta uredba se objavi v Uradnem listu Evropskih skupnosti.

V Bruslju, 19. decembra 1994

Za Svet

Predsednik

K. Kinkel

[1] Mnenje, izdano 30. novembra 1994 (še ni objavljeno v Uradnem listu).

[2] UL L 316, 17.12.1993, str. 45.

--------------------------------------------------
Sklep Sveta

z dne 15. marca 1993

o sklenitvi Konvencije o začasnem uvozu in sprejetju njenih prilog

(93/329/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, in zlasti člena 113 Pogodbe,

ob upoštevanju predloga Komisije,

ker Konvencija o začasnem uvozu, pripravljena pod pokroviteljstvom Sveta za carinsko sodelovanje in dogovorjena v Istanbulu dne 26. junija 1990, zadeva blagovno menjavo z državami nečlanicami in zato predstavlja učinkovito sredstvo za spodbujanje mednarodne trgovine;

ker je pooblaščeni zastopnik Skupnosti podpisal Konvencijo dne 28. junija 1990 z namenom, da se sprejme; ker mora v skladu s členom 24(1)(b) Konvencije Skupnost deponirati listino o ratifikaciji z namenom, da postane pogodbenica Konvencije;

ker mora v skladu s členom 24(4) Konvencije vsaka pogodbenica, ki pristopa h Konvenciji, sprejeti Prilogo o dokumentih o začasnem uvozu (zvezki ATA in zvezki CPD) in še vsaj eno Prilogo; ker mora Skupnost sprejeti vse priloge; ker se morajo pri sprejetju upoštevati pridržki, osnovani za upoštevanje zahtev, ki se nanašajo na carinsko unijo in trenutno stopnjo usklajenosti na področju začasnega uvoza;

ker mora v skladu s členom 24(6) Konvencije Skupnost depozitarju posredovati pogoje uporabe nekaterih določb in informacij zanje; ker mora v skladu s členom 24(7) Skupnost kot carinska ali gospodarska unija med drugim depozitarja obvestiti o zadevah, za katere je pooblaščen in z navedbami področij, ki ostajajo v nacionalni pristojnosti;

ker je zaradi lažje uporabe Prilog A in C Konvencije zaželeno tudi sprejetje priporočil Sveta za carinsko sodelovanje v zvezi z zvezki ATA in zvezki CDP;

ker mora biti Konvencija sklenjena in Priloge sprejete ob upoštevanju zgoraj navedenih pridržkov;

ker sodelovanje držav članic pomeni, da mora Konvencija začeti veljati v Skupnosti in državah članicah hkrati,

SKLENIL:

Člen 1

Konvencija o začasnem uvozu, vključno s Prilogami in pridržki, se sprejme v imenu Evropske gospodarske skupnosti.

Besedilo Konvencije je skupaj s Prilogami in pridržki k tem Prilogam so v Prilogi I oziroma II tega sklepa.

Uradne objave so v Prilogi III tega sklepa.

Priporočila Sveta za carinsko sodelovanje se sprejmejo v imenu Skupnosti pod pogoji, določenimi v Prilogi IV tega sklepa .

Člen 2

Predsednik Sveta se pooblasti za imenovanje osebe, ki je pooblaščena za deponiranje listine o ratifikaciji Konvencije iz člena 1 in za sprejetje Prilog in pripadajočih pridržkov tudi iz člena 1, ter ji da potrebna pooblastila za zastopanje in sprejemanje obveznosti v imenu Skupnosti. Deponiranje in sprejetje potekata hkrati z deponiranjem listin o ratifikaciji držav članic.

Pooblaščena oseba obvesti generalnega sekretarja Sveta za carinsko sodelovanje o pogojih uporabe ali o potrebnih informacijah v skladu s členom 24(6) Konvencije ter o sprejetju priporočil Sveta za carinsko sodelovanje.

V Bruslju, 15. marca 1993

Za Svet

Predsednik

M. Jelved

--------------------------------------------------
Odločba Komisije

z dne 1. junija 1993

o odstopanjih od pogojev za odobritev mejnih kontrolnih točk v pristaniščih, kjer se ribe iztovarjajo

(93/352/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 90/675/EGS z dne 10. decembra 1990 načelih, s katerimi se določa organizacija veterinarskih pregledov izdelkov pri vstopu v Skupnost iz tretjih držav [1], kakor je bila nazadnje spremenjena z Direktivo 92/118/EGS [2], in zlasti odstavka 4 člena 18 Direktive,

ker morajo mejne kontrolne točke izpolnjevati splošne zahteve, določene z Direktivo 90/675/EGS; ker so se z Odločbo Komisije 92/525/EGS [3] določili dodatni in potrebni pogoji, da se omogoči odobritev teh kontrolnih točk;

ker je v zvezi z iztovarjanjem rib v pristaniščih treba upoštevati odstopanja od nekaterih določb v zvezi z mejnimi kontrolnimi točkami in osebjem, pristojnim za organizacijo nadzora;

ker je v tem okviru primerno upoštevati zdravstvene pogoje za proizvodnjo in dajanje na trg ribiških proizvodov, določene z Direktivo Sveta 91/493/EGS [4] za pogoje za odobritev mejnih kontrolnih točk v pristaniščih, kjer se iztovarjajo ribe;

ker morajo pristojni organi držav članic imeti možnost imenovati uradne osebe, pristojne za nadzor rib, ki morajo imeti zahtevane sposobnosti za opravljanje take vrste nadzora;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Pristojni organ države članice imenuje posebej usposobljenega uradnega zastopnika, ki je pristojen za izvajanje pregledov rib na mejnih kontrolnih točkah v pristaniščih, kjer se ribe iztovarjajo. Pristojni organ obvesti druge države članice in Komisijo.

Člen 2

Z odstopanjem od točke 2 Priloge k Odločbi 92/525/EGS se mora iztovarjanje in natovarjanje rib izvajati v skladu s točko 2 Poglavja II Priloge k Direktivi 91/493/EGS.

Člen 3

Ta odločba je naslovljena na države članice.

V Bruslju, 1. junija 1993

Za Komisijo

René Steichen

Član Komisije

[1] UL L 373, 31.12.1990, str. 1.

[2] UL L 62, 15.3.1993, str. 49.

[3] UL L 331, 17.11.1992, str. 16.

[4] UL L 268, 24.9.1991, str. 15.

--------------------------------------------------
SKLEP SVETA

z dne 18. oktobra 1993

o odobritvi določenih sprememb Sporazuma o sodelovanju pri ravnanju v primeru onesnaženja Severnega morja z nafto in drugimi škodljivimi snovmi (Bonski sporazum)

(93/540/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 130s Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je Svet s Sklepom 84/358/EGS [4] 28. junija 1984 odobril Sporazum o sodelovanju pri ravnanju v primeru onesnaženja Severnega morja z nafto in drugimi škodljivimi snovmi, ki je bil podpisan 13. septembra 1983 v Bonnu;

ker so se pogodbenice Sporazuma na prvem zasedanju v Bonnu od 19. do 22. septembra 1989 sporazumele o mnogih spremembah za vključitev določb v zvezi z dejavnostmi za nadzor nad onesnaženjem v Sporazum, da bi se zagotovilo izvajanje odstavkov 46 do 50 Ministrske deklaracije, sprejete na drugi mednarodni konferenci o varstvu Severnega morja 24. in 25. novembra 1987 v Londonu;

ker so pogodbenice poleg tega sklenile, da bodo spremenile območje razmejitve Skagerraka, kakor to določa člen 2(a) Sporazuma;

ker lahko v skladu s členom 16(2) Sporazuma spremembe začnejo veljati šele, ko so jih odobrile vse pogodbenice,

SKLENIL NASLEDNJE:

Člen 1

Spremembe Sporazuma o sodelovanju pri ravnanju v primeru onesnaženja Severnega morja z nafto in drugimi škodljivimi snovmi (Bonski sporazum), ki so jih pogodbenice sprejele na prvem zasedanju v Bonnu od 19. do 22. septembra 1989, se s tem odobrijo v imenu Evropske gospodarske skupnosti.

Besedilo sklepa o teh spremembah je priloženo k temu sklepu.

Člen 2

Predsednik Sveta obvesti v imenu Evropske gospodarske skupnosti vlado depozitarja iz člena 16(2) Sporazuma o sprejemu listine o odobritvi.

V Luxembourgu, 18. oktobra 1993

Za Svet

Predsednik

A. BOURGEOIS

[1] UL C 114, 5.5.1992, str. 13.

[2] UL C 42, 15.2.1993, str. 36.

[3] UL C 287, 4.11.1992, str. 1.

[4] UL L 188, 16.7.1984, str. 7.
Odločba Komisije

z dne 4. oktobra 1993

o določitvi razlike med "drugimi davki na proizvodnjo" in "vmesno porabo" za namene izvajanja člena 1 Direktive Sveta 89/130/EGS, Euratom o usklajevanju združevanja bruto nacionalnega proizvoda v tržnih cenah

(93/570/EGS, Euratom)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Pogodbe o ustanovitvi Evropske skupnosti za atomsko energijo,

ob upoštevanju Direktive Sveta 89/130/EGS, Euratom z dne 13. februarja 1989 o usklajevanju združevanja bruto nacionalnega proizvoda v tržnih cenah [1], in zlasti člena 1 Direktive,

ker je skladno s členom 1 Direktive 89/130/EGS, Euratom za opredelitev bruto nacionalnega proizvoda v tržnih cenah (BNPtc) treba razjasniti razliko med plačili drugih davkov na proizvodnjo in nakupom storitev za vmesno porabo, kot se uporablja za namene Evropskega sistema integriranih ekonomskih računov;

ker so ukrepi, predvideni v tej odločbi, skladni z mnenjem Odbora, ustanovljenega v skladu s členom 6 Direktive 89/130/EGS, Euratom,

SPREJELA NASLEDNJO ODLOČBO:

Člen 1

Za izvajanje člena 1 Direktive 89/130/EGS, Euratom se v Prilogi opredelijo določbe v zvezi z razlikovanjem drugih davkov na proizvodnjo in nakupom storitev za vmesno porabo.

Člen 2

Ta odločba je naslovljena na države članice.

V Bruslju, 4. oktobra 1993

Za Komisijo

Henning Christophersen

Podpredsednik

[1] UL L 49, 21.2.1989, str. 26.

--------------------------------------------------

PRILOGA

Za uporabo člena 1 Direktive Sveta 89/130/EGS, Euratom je ta obrazložitev namenjena razjasnitvi člena 2 Direktive o opredelitvah vmesne porabe (P20) in drugih davkov na proizvodnjo (R222).

V okviru transakcij proizvodne enote je možno razlikovati med nakupom storitev od netržnega proizvajalca za vmesno porabo (P20) in plačilom "drugih davkov na proizvodnjo" (R 222), pri čemer se uporabijo naslednja merila:

plačilo, ki ga izvrši proizvodna enota netržni enoti državnega sektorja, se šteje kot nakup storitev, če:

- je plačilo dano kot nadomestilo za storitve, opravljene za proizvodno enoto,

- je plačilo očitno povezano s stroški za zagotavljanje storitve,

- se lahko podobno storitev dobi od tržne proizvodne enote;

če omenjeni pogoji niso izpolnjeni, se plačilo evidentira kot "drugi davki na proizvodnjo" (R 222).

--------------------------------------------------
Odločba Komisije

z dne 19. januarja 1993

o spremembi Odločbe 81/526/EGS o pogojih v zvezi z zdravstvenim varstvom živali in veterinarskem certificiranju za uvoz svežega mesa iz Švice

(93/148/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovc in koz ter svežega mesa in mesnih izdelkov iz tretjih držav [1], kakor je bila nazadnje spremenjena z Uredbo Sveta (EGS) št. 1601/92 [2], ter zlasti členov 14 in 16 Direktive,

ker Odločba Komisije 81/526/EGS [3], kakor je bila spremenjena z Odločbo 83/70/EGS [4], določa pogoje zdravstvenega varstva živali in izdajanje veterinarskih spričeval za uvoz svežega mesa iz Švice, in ker tak uvoz izvira iz švicarskih živali;

ker so pristojni organi v Švici zagotovili jamstva, da bodo v njihovi državi pri uvozu svežega mesa iz tretjih držav uporabljali veterinarsko zakonodajo Skupnosti o pogojih zdravstvenega varstva živali;

ker je zaradi teh jamstev in v skladu z zahtevami člena 14 Direktive 72/462/EGS primerno dovoliti uvoz svežega mesa iz Švice, ki ne izvira nujno iz te države;

ker so bili poleg tega na ravni Skupnosti sprejeti ukrepi za varovanje zdravja v zvezi s slinavko in parkljevko ter klasično prašičjo kugo;

ker je treba ustrezno spremeniti Odločbo 81/526/EGS, zlasti z določitvijo dodatnih potrdil, ki zagotavljajo, da sveže meso, uvoženo iz Švice, izpolnjuje zahteve Direktive 72/462/EGS;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Odločba 81/526/EGS se spremeni:

1. člena 2 in 4 se črtata;

2. Priloga A se nadomesti s Prilogo k tej odločbi.

Člen 2

Ta odločba začne veljati 15. dan po njeni notifikaciji.

Člen 3

Ta odločba je naslovljena na države članice.

V Bruslju, 19. januarja 1993

Za Komisijo

René Steichen

Član Komisije

[1] UL L 302, 31.12.1972, str. 28.

[2] UL L 173, 27.6.1992, str. 13.

[3] UL L 196, 18.7.1981, str. 19.

[4] UL L 47, 19.2.1983, str. 25.

--------------------------------------------------

PRILOGA

PRILOGA A

+++++ TIFF +++++

+++++ TIFF +++++

--------------------------------------------------
Odločba Komisije

z dne 21. decembra 1992

o ugotovitvi skladnosti nekaterih držav članic ali regij z zahtevami glede bruceloze (B. melitensis) in o priznanju statusa države članice ali regije, uradno proste te bolezni

(93/52/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 91/68/EGS z dne 28. januarja 1991 o pogojih za zdravstveno stanje živali, ki urejajo trgovino z ovcami in kozami v Skupnosti [1], in zlasti poglavja 1.II Priloge A k Direktivi,

ker je v Združenem kraljestvu, Irski, Nizozemski, Belgiji, Luksemburgu, Zvezni republiki Nemčiji in določenih regijah v Franciji bruceloza (B. melitensis) že vsaj pet let obvezno prijavljiva kužna bolezen; ker tam vsaj pet let ni bil uradno potrjen noben primer bolezni in je cepljenje prepovedano vsaj tri leta; ker bi se zato moralo evidentirati, da izpolnjujejo zahteve, določene v poglavju 1.II(1)(b) Priloge A;

ker se poleg tega zgoraj navedene države članice ali regije zavezujejo, da bodo ravnale v skladu z določbami poglavja 1.II(2) Priloge A; ker je zato zadevnim državam članicam in regijam treba dodeliti status, uradno prost bruceloze (B. melitensis);

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Države članice in regije iz Prilog I in II izpolnjujejo pogoje, določene v poglavju 1.II(1)(b) Priloge A k Direktivi 91/68/EGS.

Člen 2

Države članice in regije iz Prilog I in II se priznajo kot uradno proste bruceloze (B. melitensis).

Člen 3

Ta odločba je naslovljena na države članice.

V Bruslju, 21. decembra 1992

Za Komisijo

Ray Mac Sharry

Član Komisije

[1] UL L 46, 19.2.1991, str. 19.

--------------------------------------------------

PRILOGA I

DRŽAVE ČLANICE

- Združeno kraljestvo,

- Zvezna republika Nemčija,

- Irska,

- Luksemburg,

- Belgija,

- Nizozemska.

--------------------------------------------------

PRILOGA II

REGIJE

V Franciji: Ain, Aisne, Allier, Ardennes, Aube, Charente, Charente-Maritime, Cher, Côte-d'Or, Côtes-d'Amor, Creuse, Dordogne, Doubs, Eure, Eure-et-Loire, Finistère, Ile-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot et Garonne, Maine-et-Loire, Manche, Marne, Mayenne, Nièvre, Nord, Oise, Orne, Pas-de-Calais, Rhône, Haute-Saône, Saône-et-Loire, Sarthe, Ville de Paris, Seine-maritime, Seine-et-Marne, Yvelines, Deux-Sèvres, Vendée, Vienne, Haute-Vienne, Yonne, Territoire de Belfort, Essonne, Hauts-de-Seine, Seine-Saint-Denis, Val-de-Marne, Val-d'Oise.

--------------------------------------------------
Odločba Komisije

z dne 26. marca 1992

o zbiranju podatkov o tekmovanjih za kopitarje iz člena 4(2) Direktive Sveta 90/428/EGS

(92/216/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 90/428/EGS z dne 26. junija 1990 o prometu s kopitarji, namenjenimi tekmovanjem in o določitvi pogojev za udeležbo na tekmovanjih [1] in zlasti člena 4(3) Direktive,

ker je vsaka država članica dolžna obvestiti Komisijo o uporabi možnosti iz prve alinee člena 4(2) Direktive 90/428/EGS ter obvestiti Komisijo in ostale države članice o merilih za razdelitev sredstev po drugi alinei navedenega člena 4(2);

ker naj bi v skladu s pravili za uporabo člena 4 Direktive 90/428/EGS vsaka država članica najprej določila usklajevalni organ, odgovoren za zbiranje potrebnih podatkov;

ker so ukrepi, predvideni s to odločbo, v skladu z mnenjem Stalnega odbora za zootehniko,

SPREJELA NASLEDNJO DIREKTIVO:

Člen 1

1. Vsaka država članica imenuje usklajevalni organ, odgovoren za zbiranje podatkov o:

- tekmovanjih iz prve alinee člena 4(2) Direktive 90/428/EGS, ki se organizirajo na njenem ozemlju,

- merilih za razdelitev sredstev, predvidenih v tretjem pododstavku druge alinee navedenega člena 4(2).

2. Vsaka država članica Komisiji sporoči ime in naslov usklajevalnega organa, imenovanega v skladu z odstavkom 1. Na podlagi teh podatkov Komisija sestavi seznam usklajevalnih organov. Seznam se objavi v seriji C Uradnega lista Evropskih skupnosti.

Člen 2

Ta odločba je naslovljena na države članice.

V Bruslju, 26. marca 1992

Za Komisijo

Ray Mac Sharry

Član Komisije

[1] UL L 224, 18.8.1990, str. 60.

--------------------------------------------------
Odločba Komisije

z dne 24. junija 1992

o spremembah Odločbe 83/471/EGS o Inšpekcijskem odboru Skupnosti glede uporabe lestvice za razvrščanje trupov odraslega goveda

(92/429/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1208/81 z dne 28. aprila 1981 o določitvi lestvice Skupnosti za razvrščanje trupov odraslega goveda1, kakor je bila spremenjena z Uredbo (EGS) št. 1026/912, in zlasti četrtega odstavka člena 5 Uredbe,

ker mora sestava Inšpekcijskega odbora v dvoletnem obdobju dovoliti vsaki državi članici, da je zastopana na vseh obiskih v vseh državah članicah; ker je v ta namen nujno povečati število udeleženih članov v odboru; ker se mora ustrezno dopolniti Odločba Komisije 83/471/EGS z dne 7. septembra 1983 o Inšpekcijskem odboru Skupnosti glede uporabe lestvice za razvrščanje trupov odraslega goveda3, kakor je bila nazadnje spremenjena z Odločbo 86/131/EGS4;

ker so ukrepi, predvideni s to odločbo, v skladu z mnenjem Upravljalnega odbora za goveje in telečje meso,

SPREJELA NASLEDNJO ODLOČBO:

Člen 1

Člen 2(2) Odločbe 83/471/EGS se nadomesti z:

"2. Inšpekcijske obiske na kraju samem izvaja v dani državi članici delegacija odbora, ki šteje največ 10 članov v naslednji sestavi:

- trije izvedenci Komisije, izmed katerih eden opravlja funkcijo predsednika odbora,

- en izvedenec iz zadevne države članice,

- en izvedenec iz države članice, v kateri je odbor opravil svoj zadnji inšpekcijski pregled na kraju samem,

- en izvedenec iz države članice, v kateri bo odbor opravil inšpekcijski pregled v bližnji prihodnosti,

- štirje izvedenci iz drugih držav članic."

Člen 2

Ta odločba je naslovljena na države članice.

V Bruslju, 24. junija 1992

Za Komisijo

Ray Mac Sharry

Član Komisije

1 UL L 123, 7.5.1981, str. 3.

2 UL L 106, 26.4.1991, str. 2.

3 UL L 259, 20.9.1983, str. 30.

4 UL L 101, 17.4.1986, str. 40.
Sklep Sveta

z dne 14. decembra 1992

o sklenitvi Sporazuma o trgovini in sodelovanju med Evropsko gospodarsko skupnostjo in Macaom

(92/605/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 113 in 235 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker je treba potrditi Sporazum o trgovini in sodelovanju med Evropsko gospodarsko skupnostjo in Macaom,

SKLENIL:

Člen 1

Sporazum o trgovini in sodelovanju med Evropsko gospodarsko skupnostjo in Macaom se potrdi v imenu Skupnosti.

Besedilo Sporazuma je priloženo temu sklepu.

Člen 2

Predsednik Sveta opravi notifikacijo, opredeljeno v členu 19 Sporazuma [2].

Člen 3

V skupnem odboru, ustanovljenem na podlagi člena 16 Sporazuma, Skupnost zastopa Komisija, ki ji pomagajo predstavniki držav članic.

Člen 4

Sklep se objavi v Uradnem listu Evropskih skupnosti.

V Luxembourgu, 14. decembra 1992

Za Svet

Predsednik

N. Lamont

[1] UL C 337, 21.12.1992.

[2] UL L 404, 31.12.1992, str. 32.

--------------------------------------------------